cyanic-selkie/wikianc huggingface dataset:
Rekabitter
Rekabittene var ifølge Bibelen etterkommere av kenitten Rekab og hans sønn Jonadab, som hadde vært en embedsmann hos kong Jehu.
Jonadab hadde pålagt sine etterkommere at de ikke skulle drikke alkohol, bo i telt og ikke holde husdyr for å vise at de var utlendinger. Da profeten Jeremia traff på noen av dem, viste det seg at de holdt seg nøye til påbudet. (Jeremia k. 35) Derfor sies det at de i Guds øyne fortjente stor ros, i motsetning til israelittene, som hadde sviktet sin tilbedelse.
Noen muslimer hevder å være etterkommere av rekabittene.
Betegnelsen rekabitter ble også brukt om en religiøs orden som levde på en måte som lignet nasireerne, og som nevnes av Eusebius fra Emesa.
Betegnelsen har blitt brukt i den senere tid av noen avholdsbevegelser, som Independent Order of Rechabites, som ble grunnlagt i Storbritannia i 1835.
Jeroboam II av Israel
Jeroboam II (hebraisk: eller ‎; gresk: Ιεροβοάμ; latin: Jeroboam) var sønn og etterfølger av Joasj, og den 14. konge av kongeriket Israel som han styrte over i hele 41 år. Han var samtidig med Amasja og Ussia, konger av Judea. Jeroboam II var en av de mer framgangsrike av Israels konger. Han var seiret over syrerne, skal ha erobret Damaskus, og utvidet Israel slik at landet fikk tilbake sine tidligere områder, «fra Lebo-Hamat til Araba-sjøen».
Bibelforskeren William F. Albright har datert Joakas' kongedømme til 786–746 f.Kr, men Edwin R. Thiele mener han var medregent av Joasj fra 793–782 f.Kr. og deretter enekonge fra 782 til 753 f.Kr.
Den hebraiske Bibelen
Jeroboam IIs kongetid var også perioden til profetene Hosea, Joel, Jona og Amos, som alle fordømte velstand, materialisme, og egenkjærligheten til den israelittiske eliten i sin tid. Andre Kongebok i den hebraiske Bibelen (Det gamle testamente), skrevet et århundre senere, fordømmer Jeroboam II for å gjøre «det som er ondt i Herrens øyne», både å undertrykke de fattige og hans støtte til kultsentrene i Dan og Betel, og for opposisjonen til templet i Jerusalem (som lå i det rivaliserende kongedømmet Judea).
Jeroboam IIs navn opptrer kun i Andre Kongebok 13:13; 14:16, 23, 27, 28, 29; 15:1, 8; Første Krønikebok 5:17; Hoseas bok 1:1; og Amos' bok 1:1; 7:9, 10, 11. I alle andre avsnitt er det Jeroboam I, sønn av Nebat, det menes.
Victoria Ohuruogu
Victoria Ohuruogu (født 28. februar 1993) er en britisk friidrettsutøver som konkurrerer i sprintløp. Hun har flere internasjonale medaljer på 4 x 400 meter hekk, blant annet bronse fra VM i friidrett innendørs 2014 og fra EM i friidrett 2014.
Hennes søster Christine Ohuruogu har også drevet med friidrett.
Sesongene 2009 - 2012
Ohuruogu ble engelsk U17-mester på 300 meter i 2009. I 2010 ble hun engelsk U20-mester på 400 meter innendørs, og hun kom på fjerdeplass på 400 meter under det engelske U20-mesterskapet utendørs. Hun deltok i Sommer-OL for ungdom 2010, og nådde der B-finalen, der hun kom på tredjeplass. Under det engelske U20-mesterskapet innendørs i 2011 kom hun på sjetteplass på 400 meter.
Sesongene 2013 - 2014
Under det engelske U23-mesterskapet i friidrett 2013 ble hun nummer to på 400 meter, bak Kirsten McAslan. Hun deltok i Britisk mesterskap i friidrett 2013, og kom der på sjetteplass på 400 meter. Hun kom på femteplass på 400 meter under det britiske mesterskapet innendørs i 2014, og ble tatt ut til å delta i VM i friidrett innendørs 2014, der Storbritannia fikk bronse på 4 x 400 meter stafett. Hun løp 400 meter under 53 sekunder for første gang under PURE Spring Invitational i USA, der hun løp på 52,91 sekunder. Hun vant 400 meter under det engelske U23-mesterskapet i juni 2014, og ble nummer fem i det britiske mesterskapet 2014. Under EM i friidrett 2014 deltok hun på det britiske laget som fikk bronse på 4 x 400 meter stafett.
Sesongene 2015 - 2018
Hun ble slått ut i semifinalen på 400 meter under det britiske mesterskapet innendørs i 2015. Hun fikk bronse på 400 meter under det engelske U23-mesterskapet i 2015, og deltok i U23-EM i friidrett der de britiske kvinnene vant 4 x 400 meter stafett. Under Britisk mesterskap i friidrett 2016 ble hun slått ut i forsøksheatet på 400 meter. I 2017 ble hun slått ut i semifinalen på 400 meter under det britiske mesterskapet innendørs, og i forsøksheatet under det britiske mesterskapet utendørs. Også under Britisk mesterskap i friidrett 2018 ble hun slått ut i forsøksheatet på 400 meter.
Sesongene 2020 - 2022
Ohuruogu konkurrerte ikke i 2019, men konkurrerte igjen i 2020. Hun løp på 53,32 under Britisk mesterskap i friidrett 2020, og ble der nummer fire. I 2021 ble hun slått ut i forsøksheatet på 400 meter under det britiske mesterskapet, men hun ble engelsk mester på 400 meter i juli 2021, der hun satte ny personlig rekord på 52,37.
Hun har satt flere nye personlige rekorder i 2022. Innendørs løp hun 400 meter på 52,63 i semifinalen under det britiske mesterskapet innendørs, og hun ble der nummer fem i finalen. Hun satte personlig rekord på 200 meter under Occidental Invitational i mai, med 23,62 sekunder, og samme dag satte hun personlig rekord på 400 meter med 51,52 sekunder, en rekord hun senket til 51,35 en uke senere, og videre til 51,05 i Florida i juni. Under Britisk mesterskap i friidrett 2022 vant hun 400 meter, og vant med det sin første britiske tittel på seniornivå.
Ptahil
Ptahil (God som skaper) er en mytisk skikkelse innen mandeismen. Han er et hybrid skaper- og lysvesen og er det fjerde liv i den mandeiske troslære.
Av sin far Abathur fikk han i oppdrag å skape verdenen Tibil og det første menneske Adam pagria, noe han klarte etter noen mislykkede forsøk og ved hjelp av den levende ild og den demoniske herskerinne Ruha. Mana rubre, det flrste liv, misbilliget denne gjerning og forbannet derfor Ptahil, hvorved han tapte verdensherredømmet. Ved tedenes ende skal han forløses av Hibil.
Japan under VM i friidrett 2022
Japan deltok under VM i friidrett 2022 (utendørs) fra 15. til 24. juli 2022 i Eugene, Oregon i USA og kom på en delt 9. plass i medaljesammendraget.
Resultater
Japan var påmeldt med 68 utøvere.
Maria Juliane Freydag til Gödens
Maria Juliane riksgrevinne Freydag til Gödens (1684–1727) var en østerriksk adelskvinne gift med kommanderende general i Norge Erhard Frederik Wedel-Jarlsberg.
Hun ble født i Wels som datter til østerriksk rikshoffråd og keiserlig kemner Franz Heinrich riksgreve Freydag (d. 1694) og Sophie Elisabeth komtesse Aldenburg (d. 1730). Den 21. oktober 1703 giftet hun seg med offiseren Erhard Frederik Wedel-Jarlsberg. De fikk flere barn, deriblant den senere generalløytnant Erhard Wedel-Friis.
Grevinnen døde på Evenburg den 2. oktober 1727. Hun ble bisatt i Lambertikirche i Oldenburg. Sarkofagen ble senere flyttet til et mausoleum i Loga (Leer), i nærheten av slottet Evenburg.
Joaquín Ruiz
Joaquín Ruiz (født 12. januar 1959) er en spansk judoka.
Han representerte Spania under Sommer-OL 1992 i Barcelona, der han ble nummer 18 i lettvekt.
Johnny Harris
Johnny Harris (født 1974 i London) er en engelsk skuespiller.
Orla Jørgensen
Orla Jørgensen (født 25. mai 1904, død 29. juni 1947) var en dansk syklist som deltok i de olympiske leker 1928 i Amsterdam.
Johnny Harris
Harris droppet ut av skolen som 13-åring for å satse på en boksekarriere. Han vant en nasjonal tittel i juniorklassen som 16-åring i 1989. Som 17-åring flyttet han til Paris, og det var der (mens han jobbet som vindusvasker) at han oppdaget sin forkjærlighet for litteratur og film. Noen år etter var han med i diverse skuespillerklasser hjemme i London og ble etterhvert teaterskuespiller. Under en av stykkene han var med i ble han oppdaget av en castingagent og fikk en rolle i Paul McGuigans Gangster No. 1.
De mest kjente filmene han har vært med i etter det inkluderer Om forlatelse (2007), RocknRolla (2008), The Imaginarum of Doctor Parnassus (2009), You Will Meet a Tall Dark Stranger (2010) og War Horse (2011). Han spiller også i Snow White and the Huntsman, som snart er å se på kino rundt om i verden.
Orla Jørgensen
Jørgensen ble olympisk mester i sykkel under OL 1928 i Amsterdam. Han var med på det danske laget som lagkonkurransen landeveisritt over 168 kilometer. De andre på laget var Leo Nielsen og Henry Hansen.
Markedsfeide
Bakgrunn
Begrepet ble først brukt av reklamebyrået AG&, som en norsk utgave av det engelske uttrykket "beef marketing".
Metoden
Metoden handler i hovedsak om å peke ut en fiende, enten direkte eller indirekte.
Dette kan gjøres på tre nivåer:
Målet med å peke ut en direkte eller indirekte fiende er flerdelt: Dels bidrar det til tydeliggjøring, dels skaper det empati med avsenderen og dels kan det generere oppmerksomhet og mediedekning. Til sammen kan dette bidra til merkevarebygging.
Eksempler
Metoden er med stor suksess blitt brukt av den svenske havremelk-produsenten Oatly. I Norge har blant andre Cutters, Oda , Ice , og Q-meieriene brukt varianter av markedsfeider i sin markedsføring.
Herøya (Hole)
Herøya er ei øy i Steinsfjorden i Hole kommune.
Øya ligger nær vestsiden av Steinsfjorden, ved Loretangen, og er cirka 1,3 km lang. Den er mest kjent for Herøya feriehjem, som tilhører Oslo Sporveiers Arbeiderforening.
Vahid Amiri
Vahid Amiri (født 2. april 1988) er en iransk fotballspiller som spiller for Persepolis FC.
Landslaget
Han ble tatt ut i s tropp til VM i fotball 2018 i Russland.
Han ble tatt ut i s tropp til VM i fotball 2022 i Qatar.
Peter Altmaier
Peter Altmaier (født 18. juni 1958 i Ensdorf) er en tysk jurist og politiker (CDU). Han var fra 14. mars 2018 til 8. desember 2021 økonomi- og energiminister i Angela Merkels fjerde regjering. Før dette var han fra 17. desember 2013 minister i regjeringen Merkel III, med særlige oppgaver og i tillegg sjef for Forbundskanslerens kontor.
Han arbeidet for Europakommisjonen fra 1990 til 1994 og er medlem av Forbundsdagen fra 1994. Han var fra 2009 til 2012 administrativ leder av CDU/CSU i Forbundsdagen, og fra 2012 til 2013 Tysklands miljøvernminister.
Liv
Etter abitur (videregående skole) i 1978 utførte Altmaier verneplikttjeneste og begynte 1980 på juridiske studier. Han avla første statseksamen i 1985 og andre statseksamen i 1988. Etter dette var han vitenskapelig medarbeider i Europainstituttet i Saarlands universitet. Han har fra 1990 hatt ulike stillinger ved Europakommisjonen, og var fra 1993 til 1994 generalsekretær i generaldireksjonen for sosial sikkerhet og fremmedarbeidere. Han har permisjon fra stillingen siden 1994. Altmaier taler flytende engelsk, fransk og nederlandsk. Han er katolikk og enslig.
Parti og parlament
Altmaier ble medlem av Junge Union i 1974 og av CDU i 1976. Han er fra 1991 medlem av styret i CDU Saar i samme periode leder av delstatsutvalget «Europa». Fra 2000 til 2008 var Altmaier dessuten leder av kretsutvalget i Saarlouis.
Altmaier er fra 1994 medlem av Forbundsdagen. Der var han fra 1998 til 2000 leder av underutvalget for europarett. Han var del av en samtalegruppe av unge politikere bestående av kristeligdemokrater og «grønne» politikere, den såkalte Pizza-Connection. Altmaier var fra 2002 til 2005 medlem av styret for CDUs gruppe i Forbundsdagen og fra 2009 første administrative leder av gruppen.
Peter Altmaier var inntil 2009 valgt til Forbundsdagen på CDUs partiliste, og fra valget i 2009 direktevalgt fra sin hjemkrets i Saarlouis.
Offentlige verv
Altmaier ble 23. november 2012 parlamentarisk statssekretær ved Tysklands innenriksdepartement. Han var 16. mai 2012 til 17. desember 2013 miljøvernminister i Tyskland. Altmaier er fra 2013 sjef Forbundskanslerens kontor og minister uten portefølje i regjeringen Merkel III.
Europapolitiker
Altmaier har vært medlem av EU-utvalget i Forbundsdagen og Det europeiske konventet. Han er ridder av den franske Æreslegionen.
Politiske posisjoner
Peter Altmaier gjorde seg på 1990-tallet til talsmann for en modernisering av den tyske statsborgerretten og holdt kontakt med immigranter, flyktningorganisasjoner og kirken. Han talte for en tilnærming mellom CDU og Bündnis 90/Die Grünen Altmaier regnes som en reformator av sitt parti. Han har også ført samtaler med Piratpartiet om datasikkerhet og opphavsrett.
Store og gode Handlinger af Danske, Norske og Holstenere
Store og gode Handlinger af Danske, Norske og Holstenere er et historisk-biografisk verk fra 1777 skrevet av den senere gehejmestatsminister Ove Malling.
Bakgrunn
I 1776 utstedte Ove Høegh-Guldberg loven om Indfødsretten som ga statens egne borgere fortrinnsrett til de statlige embeter. Loven var en reaksjon på det tyske styre under Struensee, og skulle styrke innbyggernes forhold til eneveldet samt til nasjonalitetsfølelsen i Helstaten.
Ove Malling fikk i oppgave å utarbeide verket som var tiltenkt som lærebok i latinskolene, hvor undervisningen i fedrelandshistorie var blitt styrket etter 1775. Boken skildrer etter klassisk mønster, forfedrenes dyder og bedrifter til inspirasjon for samtiden. Frem til 1885 utkom den i åtte opplag, og ble gjenutgitt i 1992 i en kommentert utgave.
Minnelunden
Verket inspirerte Høegh-Guldberg til å inndra flere av bokens hovedpersoner i skulpturparken Minnelunden ved Jægerspris slott. Av berømte danske og norske ses her minnestøtter for blant andre Ove Gjedde, Iver Huitfeldt, Niels Lembach, Anna Colbjørnsdatter, Tormod Torfæus, Tycho Brahe, Snorre Sturlason, Tordenskjold m.fl.
Herøya (andre betydninger)
Herøya kan vise til:
Apostolos Christou
Han representerte Hellas under Sommer-OL 2016 i Rio de Janeiro, der han ble utslått i forsøksheatet på 100 meter rygg.
I 2021 representerte han landet sitt under Sommer-OL 2020 i Tokyo, Japan på 4 × 100 meter fri der laget kom på 15. plass i forsøksheatet og kvalifiserte seg ikke til finalen. Christou deltok også på 100 meter fri under Sommer-OL 2020 i Tokyo og kom på delt 18. plass med tiden 48,50 i forsøksheatet, og kvalifiserte seg ikke til semifinalen.
Måling (datavarehus)
En måling eller et mål er innen datavarehus en egenskap som kan kan gjøre beregninger på, som for eksempel å beregne sum, antall, gjennomsnitt, maksimum og minimum.
Eksempel
Dersom en butikk selger et bestemt produkt kan man med utgangspunkt i antall solgte enheter og prisen for hver solgte enhet, og med bakgrunn i å enten legge sammen salgsprisene eller å finne den gjennomsnittlige salgsprisen, finne det totale antalle solgte enheter og den totale eller gjennomsnittlige prisen for den solgte varetypen.
Pseudautomeris rudloffi
Pseudautomeris rudloffi er en art av sommerfugler som hører til familien påfuglspinnere (Saturniidae).
Måling (datavarehus)
Bruk av ISO-representasjonsbegreper
Når man skriver data i et metadata-register i henhold til ISO/IEC 11179 vil representasjonsbegrep som eksempelvis nummer (number), verdi (value) og måling (measure) vanligvis brukes som målinger.
Pseudautomeris rudloffi
Utseende
Middelsstore (vingespenn 60-80 millimeter), brunlige påfuglspinnere med store øyeflekker på bakvingene. Forvingene er litt tilspissede, men ikke sigdformede, oftest med en lengdestripe. Bakvingens grunnfarge er gjerne rødlig, øyeflekken har blåaktig kjerne.
Levevis
Larvene lever gjerne selskapelig, i alle fall som unge, på ulike busker og trær. Som andre påfuglspinnere har de voksne reduserte mundeler, og de tar ikke næring til seg. Artene flyr om natten, om dagen hviler de mellom visne blader der de er godt kamuflert. Skulle et dyr likevel oppdage sommerfuglen, åpner den forvingene slik at de "stirrende" øyeflekkene kommer til syne - dette er ofte nok til å skremme vekk et lite rovdyr.
Neslehår
Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.
Utbredelse
Arten er utbredt i Costa Rica.
Skåldalsfjellet
Skåldalsfjellet er et fjell i Arna i Bergen kommune i Vestland fylke. Det har en høyde på 718 meter over havet.
Skåldalsfjellet er et populært turmål i Arna, gjerne i kombinasjon med tur via Skåldalsnipa på vei opp eller som en rundtur. Parkering ved Espeland fangeleir dersom man velger å starte turen derfra, følge grusveien videre noen hundre meter før man tar opp sti til venstre. Eller man kan starte høyere opp fra parkeringsplassen (avgift) ved Osavatnet. En mindre brukt oppstigning er fra Oppetveiten øverst på Arnatveit. Herfra går det en sti mot Skåldalsnipa som følger en egg oppover med god utsikt (bildene nedenfor er herfra).
På Skåldalsnipa er det rampe for hanggliding med god oppdrift i Arnadalen.
Ingunn-Sofie Aursnes
Ingunn-Sofie Aursnes (født 13. april 1952) er en norsk jurist.
Aursnes ble 15. mai 2012 utnevnt til direktør i Utlendingsnemnda (UNE) som åremålsbeskikket for seks år. Hun tiltrådte 3. september 2012.
I februar 2018 ble hun beskikket for et nytt åremål på seks år som direktør i UNE. . Aursnes fratrådte direktørstillingen i UNE den 31.12.2020 etter å ha nådd pensjonsalderen for statsansatte. Aursnes var tidligere direktør i den da nyopprettede Sentralenheten for fylkesnemndene for barnevern og sosiale saker
Tidligere har hun vært seksjonssjef og nemndleder i UNE. Aursnes har også vært leder av Kommunalavdelingen/Juridisk avdeling hos daværende fylkesmann i Oslo og Akershus, dommerfullmektig og rådmann. I perioden 1998–2005 arbeidet Aursnes internasjonalt med bistand og humanitært arbeid i Sør-Afrika, Balkan, Afghanistan og Sri Lanka.
Fra 1. januar 2021 er Aursnes pensjonist og driver egen virksomhet under navnet AURSNES FRIFANT. Aursnes ga i 2010 ut boka Hjerteskudd på Libretto forlag.
Pseudautomeris chrisbrechlinae
Pseudautomeris chrisbrechlinae er en art av sommerfugler som hører til familien påfuglspinnere (Saturniidae).
Utseende
Middelsstore (vingespenn 60-80 millimeter), brunlige påfuglspinnere med store øyeflekker på bakvingene. Forvingene er litt tilspissede, men ikke sigdformede, oftest med en lengdestripe. Bakvingens grunnfarge er gjerne rødlig, øyeflekken har blåaktig kjerne.
Levevis
Larvene lever gjerne selskapelig, i alle fall som unge, på ulike busker og trær. Som andre påfuglspinnere har de voksne reduserte mundeler, og de tar ikke næring til seg. Artene flyr om natten, om dagen hviler de mellom visne blader der de er godt kamuflert. Skulle et dyr likevel oppdage sommerfuglen, åpner den forvingene slik at de "stirrende" øyeflekkene kommer til syne - dette er ofte nok til å skremme vekk et lite rovdyr.
Neslehår
Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.
Utbredelse
Arten er utbredt i Bolivia.
Stenosis (bille)
Stenosis er en gruppe av skyggebiller der de fleste av artene er knyttet til tørre miljøer.
Utseende
Små til middelsstore (gjerne ca. 5 millimeter), avlange, matte, mørke skyggebiller.
Levevis
Disse billene har et svært tykt og nokså vanntett hudpanser, og er derfor godt skikket til å overleve under svært tørre vilkår - de fleste lever i ørkener og halvørkener.
Utbredelse
Gruppen er utbredt i tørre områder over hele Jorda bortsett fra Oseania (og Antarktis).
Junya Hasegawa
Junya Hasegawa (født 13. desember 1993) er en japansk svømmer.
Atle Rekaa
Atle Rekaa (født 17. mars 1979) er en norsk forfatter.
Junya Hasegawa
Han representerte Japan under Sommer-OL 2016 i Rio de Janeiro, der han ble utslått i forsøksheatet på 100 meter rygg.
Atle Rekaa
Han debuterte i 2004 med romanen ''Myk. Skarp''.
DS «Vestri»
DS «Vestri» var et kystruteskip bygget ved Helsingørs Jernskibs– & Maskinbyggeri, Helsingør, Danmark. Skipet ble overlevert til D/S Thore A/S i 1910 som «Vestri». Kjøpt av Det Stavangerske Dampskibsselskab i 1912. Angrepet av britiske bombefly og sank på grunnt vann i 1941. Senere opphugget på stedet.
Giro di Lombardia 1958
Giro di Lombardia 1958 var et sykkelritt som ble arrangert i regionen Lombardia i Italia i 1958.
Stop! Luke! Listen!
'Stop! Luke! Listen!' er en amerikansk stumfilm fra 1917.
Pierre Moscovici
Pierre Moscovici (født 16. september 1957 i Paris) er en fransk sosialistisk politiker. Han var landets finansminister i Frankrike fra 2012 til 2014. Han var fra 2014 til 2019 europakommissær i Juncker-kommisjonen.
Bakgrunn
Moscovici ble født inn i en intellektuell familie i Paris. Moren var psykoanalytiker av polsk-jødisk bakgrunn mens faren Serge Moscovici er en ledende sosialpsykolog av rumensk-jødisk bakgrunn. Han studerte ved Institut d'études politiques de Paris og senere ved École nationale d'administration (ENA) hvor en av hans lærere var Dominique Strauss-Kahn, som han fra da av fikk et nært forhold til.
Karriere
Moscovici var først medlem i kommunistpartiet Ligue communiste révolutionnaire, men sluttet seg i 1984 til Parti socialiste.
Fra 1994 til 1997 var han medlem av Europaparlamentet. Deretter var han fra 1997 til 2002 minister for europeiske saker i Lionel Jospins regjering. Fra 2004 til 2007 var han igjen medlem av Europaparlamentet, før han ble innvalgt i den franske nasjonalforsamlingen i 2007 fra Doubs og satt der frem til utnevnelsen som finansminister. Han har også hatt verv på lokalt og regionalt nivå.
Etter at Jean-Marc Ayrault dannet regjering 16. mai 2012 ble Moscovici først finansminister. Ved reorganiseringen etter parlamentsvalget i 2012 fortsatte han som finansminister til 2014, men porteføljen for utenrikshandelen gikk over til et eget departement under Nicole Bricq.
Den 10. september 2014 ble Moscovici kommissær for økonomi og valuta i EU-kommisjonen under Jean-Claude Juncker. Oppgavene ble slik definert at han dermed også fikk tilsynet med skatter og for tollunionen.
Politisk regnes han som moderat og Europa-orientert.
Vincent Regan
Vincent Regan (født 16. mai 1965 i Swansea) er en walisisk skuespiller.
Karriere
Han er mest kjent for å ha spilt i Zack Snyders actionfilm 300 (2006), men har også vært med i filmer som Troja (2004), Clash of the Titans (2010) og Ghost Rider: Spirit of Vengeance (2011). I 2012 er han aktuell med Snow White and the Huntsman, hvor han spiller en birolle.
Personlig liv
Regan er gift med skuespillerinnen Amelia Curtis. Sammen har de datteren Chloe (f. 1993).
Buddhistisk eskatologi
Buddhistisk eskatologi er den delen av buddhistisk filosofi som er opptatt av de siste hendelser i verdens historie og av menneskehetens endelige skjebne. Det er to større punkter i denne eskatologien: Maitreyas fremtreden i denne verden og forkynnelsen om de syv soler.
Begge deler er første gang nevnt i palikanonen til Theravādaskolen, men har gjennomgått sin egen utvikling innenfor mahāyānabuddhismen.
Jacek Kadziński
Jacek Kadziński (født 25. juni 1983) er en polsk fotballspiller. Han er forsvarsspiller for den polske klubben Lech Poznań.
Han er sønn av tidligere Lech Poznań-spiller Andrzej Kadziński.
Hugo González
Hugo González (født 19. februar 1999) er en spansk svømmer.
Han representerte Spania under Sommer-OL 2016 i Rio de Janeiro, der han ble utslått i forsøksheatet på 100 meter rygg.
Mateus de Sá
Mateus Daniel Adão de Sá (født 21. november 1995) er en brasiliansk friidrettsutøver som konkurrerer i tresteg.
I 2021 representerte han Brasil på tresteg under Sommer-OL 2020 i Tokyo, og ble slått ut i kvalifiseringen på 20. plass med resultatet 16,49 m.
Nadab av Israel
Nadab (hebraisk: ; «Gavemild/Sjenrøs») var den andre kongen av det nordlige israelittiske tistammeriket Israel. Han var sønn og etterfølger av kong Jeroboam. Basjas historie er fortalt i kapittel 15 i Første Kongebok i den hebraiske Bibelen (Det gamle testamente).
Nadab ble konge av Israel i det andre året til Asa, konge av Judea. William F. Albright har datert Nadabs kongedømme til 901-900 f.Kr, men Edwin R. Thiele mener han var konge i 910-909 f.Kr.
I det andre året av Nadabs kongedømme, mens de beleiret den filistiske byen Gibbeton i sørlige Dan, brøt det ut en sammensvergelse i hæren til Nadab. Han ble drept av en sine egne kapteiner, Basja, som deretter gjorde seg selv til konge av Israel. Den bibelske standardkommentaren for denne skjebnen er at «Nadab gjorde det som var ondt i Herrens øyne», men årsaken var kanskje heller at en krangel internt i hæren, og Nadab ble betraktet som ikke handlekraftig nok, noe Basja åpenbart var. Da Basja først var blitt konge, sørget han for at hans autoritet ikke skulle bli utfordret av noen fra Nadabs slekt, og utryddet også den: «... slo han i hjel hele Jeroboams hus. Han lot ikke en levende sjel bli igjen av kongeslekten, men utryddet den fullstendig.»
Bescherelle
Bescherelle er en serie oppslagsbøker for det franske språk, mest kjent for sine utgaver om verbbøying. De er oppkalt etter franskmannen Louis-Nicolas Bescherelle som i 1842 skrev en guidebok for nettopp verbbøying. Boken ble så viktig at navnet hans brukes som et substantiv for å beskrive enhver liknende bok i ettertid. I dag er Collection Bescherelle et merkenavn, brukt av Editions Hatier i Frankrike og Editions Hurtubise i Canada.
Den mest brukte utgaven, om verbbøying, inneholder en nummerert liste over alle verb i det franske språk hvor verb med de samme bøyingsmønstrene kan bli gruppert under ett grunnleggende verb av denne typen.
Bescherelle blir brukt overalt hvor det franske språk undervises, inkludert Norge.
Li Guangyuan
Li Guangyuan (født 27. februar 1997) er en kinesisk svømmer.
The Stolen Treaty (1917)
The Stolen Treaty er en amerikansk stumfilm fra 1917, regissert av Paul Scardon.
Handling
Prins Zarl av Zorania, emissæren av Zorania, forsøker å forhandle frem en traktat med amerikanske myndigheter. Geoffrey Wynne er en hemmelig agent fra regjeringen, møter prinsen. Under mottakelsen blir Wynne tilkalt til Washington D.C. hvor han får vite at traktaten har blitt stjålet. Det kommer krav om 15 000 000 dollar i løsepenger, hvis de ønsker å få traktaten tilbake.
Når Geoffrey Wynne oppdager at en av tyvene var en italiener ved navn Farnelli, får Wynne hjelp av sin forlovede Irene Mitchell, for å pågripe tyven. Irene møter italieneren, som tilbyr seg å reise ammen med henne til New York. Underveis bruker Wynne kloroform på Farnelli, og han ødelegger forkledningen hans for å avsløre prins Zarl. Prinsen innrømmer at han har stjålet traktaten, i håp om å dekke sin egen spillegjeld.
Inger Nordbø
Hun representerte Norge under Sommer-OL 1936, der hun ble nummer 7 og 12. Hun deltok også under Sommer-OL 1948.
Adam kasia
Adam kasia (persisk: Den indre (skjulte) Adam) er i persisk mytologi det første menneskes sjel og i mandeismens mytologi en gudelignende gestalt urmennesket Adam pagrias og ethvert menneskes sjel. Adam pagria, som senere ble viderutviklet til Adakus, minner om den jødiske Adam Kadmon. Han er forløser, og blir også selv forløst - av seg selv.
Allround-NM på skøyter 1994
Allround-NM på skøyter 1994 ble avholdt 4., 5. og 6. mars 1994 på Fram kunstisbane i Larvik. Teknisk arrangør var Idrettsforeningen Fram.
Norgesmestere ble Anette Tønsberg, Aurskog-Finstadbru SK for damene og Johann Olav Koss, SK -94 for herrene. Siste distanse for herrene, 10,000 meter, ble byttet ut med 3,000 meter på grunn av vær- og isforholdene.
Rolf Stigersand
Han representerte Norge under Sommer-OL 1948, der han ble nummer 9.
Kasakhstan under VM i friidrett 2022
Kasakhstan vil delta under VM i friidrett 2022 (utendørs) fra 15. til 24. juli 2022 i Eugene, Oregon i USA.
Påmeldte
Kasakhstan er påmeldt med 12 utøvere.
Hilde Gunn Olsen
Hilde Gunn Olsen (født 2. mars 1992) er en norsk fotballspiller som er keeper.
Olsen vokste opp på Flekkerøya i Kristiansand, der hun i tidlig alder viste både interesse og talent for fotball. Hun spilte ungdomsfotball i Fløy. Hun startet sin profesjonelle karriere i 2006 for klubben Amazon Grimstad. Hun har i Norge spilt for Amazon Grimstad, Klepp, Arna-Bjørnar, Lyn og Kolbotn. Hun har tidligere også spilt for AIK og Linköpings FC i Sverige, Sunderland i engelske Women's Super League, SKN St. Pölten i Østerrike, og Aiya Napa på Kypros.
Olsen har landskamper for J15, J16, J17, U20 og U23-landslaget til Norge.
AirAsia India
AirAsia India er et indisk-malaysia lavprisflyselskap med hovedkvarter i Bangalore, India. Flyselskapet er et joint venture med Air Asia som har 49% av aksjekapitalen og Tatagruppen med 41%. Telestra har de gjenværende 10%. Denne eierandelen markerer også at Tata er kommet tilbake til luftfarten etter 60 års fravær. Air Asia India startet opp 12. juni 2014 med Bangalore som hovedbase. AirAsia er det første utenlandske flyselskapet med en avdeling i India.
Destinasjoner
For tiden (2015) opererer AirAsia India på følgende destinasjoner i India.
Flåte
Selskapets første Airbus A320-200 ble levert fra Airbus fabrikk i Toulouse, Frankrike til Chennai internasjonale lufthavn den 22. mars 2014. Selskapet har kontrakt om totalt 10 eksemplarer av A320-200 fly. AirAsia India mottok den 21. mars 2015 sitt fjerde fly. Dette var en spesiell dekorasjon tilegnet JRD Tata og flyet fikk navnet The Pioneer.
Willy Valentinsens vei
Willy Valentinsens vei er en vei som ligger mellom Monrad Mjeldes vei og Riplegården på Laksevåg i Bergen.
Veien fikk i 1947 sitt navn etter mekanikerlærlingen og motstandsmannen Willy Valentinsen, som ble skutt på Nøstetorget under en razzia i Bergen 5. desember 1944.
Humla
Humla er ei øy i Ålesund kommune i Møre og Romsdal. Den ligger i Åsefjorden, sør for bydelen Åse og nord for Fiskarstrand i Sula kommune. Humla er skilt fra øya Sula med Kavlesundet, som danner et naturlig skille mellom mellom Ålesund og Sula kommune.
Humla er idag landfast med resten av Ålesund kommune via bru til naboøya Tørla som igjen er tilknyttet resten av veinettet i kommunen via Fv397. Kjøreavstanden fra Humla til Spjelkavik er ca. 8-9 min, og til Ålesund sentrum ca. 18 min.
Øya har fortsatt noen få gårdsbruk i drift, men ellers er innbyggerne knyttet til andre næringer i Ålesunddistriktet. Den største arbeidsplassen på øya er Humla tankanlegg. Selv om Ålesund og spesielt indre bydel har gjennomgått en storstilt utbygging de siste 20 årene, har fremdeles Humla bevart sitt landlige og idylliske preg.
Humla har idag rundt 160 fastboende og enkelte hytter og fritidsboliger.
Christoph Cox
Christoph Cox (født 1965) er en amerikansk professor, forfatter og kurator.
Cox er professor i filosofi og underviser og skriver om samtidig europeisk filosofi, samtidskunst og musikk. Han skriver jevnlig for blant annet The Wire og Artforum, og er redaktør for Cabinet. Han arbeidet i 2012 med en bok om lydkunst og eksperimentell musikk.
Han har skrevet boken Nietzsche: Naturalism and interpetation og har vært medredaktør på Audio Culture: Readings in Modern Music.
NM i terrengsykling 2008
Norgesmesterskapet i terrengsykling 2008 bestod av flere arrangementer. NM i rundbane ble arrangert i Drøbak 20. juli. NM i maraton ble arrangert på Eidsvoll 10. august. NM i utfor ble arrangert på Oppdal 17. august.
Rue de Sèvres
Rue de Sèvres er en gate som krysser gjennom 6. arrondissement, 7. arrondissement og 15. arrondissement i Paris. Den begynner i Latinerkvarteret, og navnet vitner om at dette er en gammel landevei som førte til Sèvres, en landsby som nå er en av Paris' store forsteder i sørvest.
På 1200-tallet ble denne veien tidvis kalt «veien til maladeriet» (maladeriet var en institusjon for spedalske, i det som nå er Boulogne-Billancourt) ; på dette steder er det nå filmstudioer.
Siden 1355 har betegnelsene vekslet mellom voie de Sèvres, grand chemin de Sèvres, chemin de Meudon, chemin des Charbonniers, chemin du Boullouer (1568-1658), tildels rue des Petites-Maisons i 1624, og rue de l'Hôpital-des-Petites-Maisons. Det dreier seg tildels om varierende navn på forskjellige avsnitt an den lange landeveien ut av byen. Andre avsnitt er blitt kalt rue du Boullouer, så rue du Boullaier, rue du Boulloy, rue du Bouloir-Saint-Germain, rue des Petites-Maisons og rue de l'Hôpital-des-Petites-Maisons.
Tullik Helsing
Tullik Helsing (født 12. desember 1918, død 18. januar 1994) var en norsk stuper.
Hun representerte Norge under Sommer-OL 1936, der hun ble nummer 13. Hun var Norges yngste deltaker dette året.
Steine (Nærøysund)
Steine (Nærøystein) er ei bygd og et kirkested i Nærøysund kommune i Trøndelag. Bygda grenser til Ramstad i sør og Lauga i nord. Vest for Steine ligger Arnøyfjorden, og på østsida ligger Foldafjorden.
Fv768, som går fra Sjånes i Lauga til Abelvær, går gjennom bygda fra Val i nord til Salin i sør (9 km). Fra Sjånes går Fv769 ca 11 km nordover til Sørli vegdele der den møter Fv770. Fra Sørli vegdele er det 7 km vestover til Rørvik, og 13 km østover til Kolvereid.
Sørvest i bygda ligger Steine kirke og den gamle bosetninga rundt Steinsbukta ved gammelbutikken på Stein.
Nærøsteine Poståpneri ble opprettet 01.01.1903 i Nærø herred. Fra 01.10.1921 ble navnet endret til Nærøysteine. Poståpneriet Nærøysteine ble nedlagt 01.06.1967
Midt i bygda på vestsida ligger grenda Hamland. På østsida av bygda vis a vis Hamland ligger Hamlandsvik.
Sør for Hamlandsvik på østsida av bygda ligger Hundhammarfjellet. Her ligger Hundhammarfjellet Vindmøllepark. Lengst nord i bygda ligger Val videregående skole, som holder til på eiendommen Lilleval. Det meste av skolens område ligger langs Laugvågen, som danner grensa mellom Steine og Lauga.
Val videregående skole ble startet opp som privat landbruksskole i 1916. To år senere ble den overtatt av Nord-Trøndelag fylke. Da fylkeskommunen ønsket å avvikle driften i 1972, kjøpte Norsk Luthers Misjonssamband skolen, og de har drevet den siden. Skolen satser utelukkende på naturbruk, men i tillegg til å være en landbruksskole, har skolen også satset stort på utdanning innen akvakultur. Val var blant de første i landet som satset på dette og har vært helt i teten på utdanning til blå sektor i mange år. I tillegg til tradisjonell landbruksutdanning har skolen i mange år hatt en egen hestelinje. Fra høsten 2019 har Val også blitt utvidet med egen grunnskoleavdeling. Det er også en barnehage på området og en ny idrettshall som ble innviet i 2019.
Steine er også kjent for den berømte landskampen mot nabobygda i sør, Ramstad, som foregår hvert år.
Steine – Val er en grunnkrets i Nærøysund kommune. Val videregående skole er grunnkretsens største arbeidsplass. Grunnkretsen har 180 innbyggere pr. 1. januar 2021.
Den osiandriske strid
Den osiandriske strid fant sted under den kirkepolitiske reformasjon i Tyskland. Navnet er fra Andreas Osiander, den som utløste striden i 1550/51, idet han i sin rettferdiggjørelseslære hevdet det nye menneskes «essensielle rettferdighet (essentielle Gerechtigkeit). Dette skulle bety at Guds rettferdiggjørelse av mennesket skulle bestå i at Kristus som Guds evige Ord er reelt present i menneskene og at mennesket slik blir rettferdiggjort ved Kriste rettferd.
Det lutherske flertall, anført av Philipp Melanchthon, anklaget Andreas Osiander for å utviske grensen mellom rettferdiggjørelsen og helligelsen, og dermed for å lære at mennesket blir rettferdiggjort for Gud ved sine gode gjerninger. Men dette var en fortegnelse av Osianders standpunkt. Mot dette oppstilte filippistene en rent imputativ forståelse av rettferdiggjørelsen: I rettferdiggjørelsen blir mennesket tilregnet (lat. imputare) Kristi rettferd, og tilgjengjeld blr dets stnder tilregnet Kristus. For de på ham overdratte synder lider sp Kristus Guds straff på korset. Denne imputative forståelse av rettferdiggjørelsen ble til den lutherske ortodoksis standardteologi. Slik vektla gnesiolutheranerne og filippistene sammen den «tilregnede rettferdighet» (zugerechnete Gerechtigkeit).
Giro di Lombardia 1957
Giro di Lombardia 1957 var et sykkelritt som ble arrangert i regionen Lombardia i Italia i 1957.
Eivinn Berg
Eivinn Berg (født 31. juli 1931 i Sandefjord, død 23. september 2013 i Stokke) var en norsk diplomat og tidligere ambassadør.
Biografi
Han fikk permisjon fra UD for å være avdelingssjef i EFTA fra 1966 til 1968, deretter ble han byråsjef i UD i to år før han ble ambassaderåd ved den norske ambassaden i Brussel og Norges faste delegasjon til Det europeiske fellesskap (EF), en stilling han hadde fra 1970 til 1973. I denne perioden deltok han i forhandlingene med EF om norsk medlemskap. Da folkeavstemningen i 1972 om medlemskap i EF ikke førte til at Norge søkte medlemskap, deltok han i forhandlingene om frihandelsavtalen Norge – EF.
Fra 1973 var Berg direktør i Norges Rederforbund med ansvar for internasjonale spørsmål. Men i 1978 kom han tilbake til UD, først to år i utenriksøkonomisk avdeling, så ekspedisjonssjef i 1980. Fra 1981 til 1984 var han statssekretær (H) i UD. Han ble deretter utnevnt til ambassadør og fast norsk representant til NATO i 1984. I 1988 ble han ambassadør og fast norsk representant til EF.
Etter å ha gått av med pensjon arbeidet Berg som konsulent for norske selskaper som Statoil, Statkraft og Norske Skog. I en periode var han også rådgiver for Slovakia i forbindelse med landets forhandlinger med EU.
Lily Cole
Lily Luahana Cole (født 27. desember 1987 i Torquay) er en engelsk modell og skuespillerinne.
Karriere
Lily Cole er mest kjent for sin modellkarriere, etter at hun blant annet har vært på forsiden til både den amerikanske, italienske, britiske, japanske og koreanske versjonen av magasinet Vogue. I 2004 ble hun dessuten kåret til "Årets modell" på British Fashion Awards. Hun har også opptrådt naken i Playboy og i det franske magasinet Paradis.
Som skuespiller har hun vært med i filmer som St. Trinian's (2007) og The Imaginarium of Doctor Parnassus (2009). Hun var også med i en birolle i Snow White and the Huntsman (2012).
Fall stasjon
Fall stasjon var en jernbanestasjon på den nedlagte Valdresbanen i Søndre Land kommune i Innlandet fylke. Stasjonen åpnet i 1902, og navnet ble skrevet Fald frem til 1925. I 1968 ble statusen nedgradert først til stoppested og så til holdeplass. Persontrafikken på banen ble nedlagt ved årsskiftet 1988–89. Stasjonsområdet hadde et krysningspor (to spor ved plattformen), samt et blindspor for hensetting av vogner. I tillegg to sidespor på sørsiden av den kryssende vegen hvor vanntårnet engang sto, her gikk det sidespor nr. 1 på ca. 150 meter opp til Skrankefoss Træsliperi samt sidespor nr. 2 ca 150 meter sør for krysset inn til fabrikkens andre fabrikkanlegg.
Shanghaiballetten
Shanghaiballetten (kinesisk: 上海芭蕾舞团) er et statlig ballettkompani i Shanghai i Folkerepublikken Kina, grunnlagt i 1966. Blant de mer kjente oppsetningene kan nevnes The White-haired Girl, The Butterfly Lovers og A Sigh of Love.
En av ballettens mest kjente dansere er Chen Zhenrong.
Colaba
Colaba er en del av byen Mumbai, India, og også en valgkrets til Lok Sabha. I løpet av portugisiske regimet i det 16. århundre var øya var kjent som Candil. Etter at britene tok over Bombay på slutten av det 1600-tallet ble den kjent som Colio.
Historie
Navnet Colaba, kommer fra Kolabhat, et ord i Kolis-språket, en urbefolkning av øyene før portugiserne kom til øya. Det området som er nå Colaba var opprinnelig en region som bestod av to øyer: Colaba og Lille Colaba (eller Gammel kones øy). Øya Colaba var en av de syv øyene i Bombay som ble styrt av portugiserne.
Portugiserne hadde kjøpt disse ormådene fra Sultanatet Cambay av Traktaten Bassein (1534). Øygruppen ble gitt av Portugal til Charles II av England som medgift da han giftet seg med Catherine av Braganza. Denne avståelse av Bombay og forbindelse til England ble sterkt mislikt av de portugisiske tjenestemenn i Goa og Bombay som i flere år motsatte denne overføring av eiendom, mens de engelske representanter var begeistret for å få øya Anjediva mens forhandlingene pågikk. Provosert av dette tilbød Charles II det Det britiske ostindiske kompani å leie øyene for en nominell årlig leie. Gerald Aungier, Bombays andre guvernør (1672), og president i det engelske settlement Surat tok Colaba og lille Colaba i besittelse på vegne av settlement i 1675.
Portugal fortsatte å beholde Lille Colaba i flere tiår før de ga den fra seg den til England ca. år 1762. Et portugisisk hus på øya som var det allerhelligste kapell på Midtre Colaba ble leiet ut av den portugisiske regjeringen i Goa til Biskopen av Damao, leder av Padroado Bombay som hans bosted. Etter et forsøk fra Kongregasjonen for folkenes evangeliserings side om å ta kapellet, avsa en domstol at huset skulle forbli Portugals regjerings eiendom. I 1743 ble Colaba utleid til Richard Broughton på Rs. 200 årlig, og avtalen ble fornyet i 1764. I 1796 ble Colaba et offentlig område, en torgplass kjent forsett bde utvalg av skalldyr,skilpadder, krabber, reker og hummer.
Et meteorologisk observatoriet ble etablert i 1826 i den delen som ble kalt Øvre Colaba. Veien var ferdig i 1838, og dermed, ble de resterende forbundet med de andre. Gradvis ble Colaba et kommersielt senter med bomullsbørsen som ble åpnet  i 1844. Eiendomsprisene i området gikk opp og veien utvidet i 1861 og 1863. Colaba ble en egen kommune og menighet i 1872. Et hospital (nå kjent som INHS Ashwini) ble bygget i det 19. århundre. Den anglikanske kirke, Til ære for evangelisten Johannes (kjent som den afghanske kirken etter den Første anglo-afghanske krig 1838) ble bygget i 1847. Kirken ble innviet i 1858, med arbeid Med tårnet ferdig i 1865.
Hesttrukne trikker kom i 1873  byget av Stearns og Kitteredge, som hadde sine kontorer på vestsiden av moloen, hvor den kullfyrte kraftstasjonen står i dag.
Et fyr ble bygget på sørspissen av øya i 1875. Et kaianleg, Sassoon Kaianlegg ble bygget av David Sassoon på gjenvunnet land samme året. BB&CI jernbanen anla Colaba jernbanestasjon i et område somi dag er Badhwar Park. Utviklingen øret til at de opprinnige innbyggerne, Colaba ble presset til utkantene av øya.
Bombay City Improvement Trust har gjenvunnet rundt  på den vestlige bredden av Colaba. Fremstående innbyggerne i Mumbai, slike som Sir Pherozeshah Mehta, i motsetning arbeidere, i fryktet for at de nye gjenvudne land ville presse prisene på land ned. Men gjenvinningsarbeidet fortsatte og ble ferdigstilt i 1905. Det ble ingen fall i prisene på gjenvunet land. I 1906 ble en strandpromenade byget ferdig og fikk navnet "Cuffe Parade" etter T. W. Cuffe, formannen i Bombay City Improvement Trust.
Området i dag
Gateway of India i art deco-stil, det Kongelige teater, kafeer (Kafé Mondegar, Kongelige og Leopold Cafe), og Taj Mahal Palace & Tower hotel, bidrar til atmosfæren. Den sørlige spissen er bebygget med militære anlegg, inkludert det store marinebasen Nagar-basen som er bygget på gjenvunnet land, kjent som Holiday Camp. De eldre delene av området har fått beholde sine store, skogkledde områder og er den eneste bit av grønt tilbake  i dette ellers kaotiske området. Midt i Nagar havn ligger Tata Institute of Fundamental Research (TIFR), en av Indias ledende vitenskapelige institusjoner. Colaba er kjent for sine fasjonable butikker som selger imiterte  forbruksvarer, populært blant turister. Kjente beboere inkluderer Ratan Tata. Ikke bare det, Colaba Causeway eller bare Causeway som det er kjent som i Mumbai har det beste utvalg  av alt fra armbånd til parfymer, klær til klokker, DVD-er og CD-er. Det har en gammel engelsk sjarm og samtidig et moderne preg. Colaba er også et kunstsentrum i Mumbai, og alle de store gallerier og museer ligger i og rundt dette området.
Colaba har en kjent fotballbane, Cooperage Ground Nærmeste togstasjoner:
Terrorangrepet i november 2008
Den 26. november 2008 var Colaba utsatt for et terrorangrep på ulike steder i Colaba, spesielt rammet ble Taj Mahal Palace & Tower, Leopold Café og Mumbai Chabad Huset. Angrepene resulterte i over 100 dødsfall og førte til betydelige skader.
NM i styrkeløft 1970
Norgesmesterskapet i styrkeløft 1970 ble arrangert i Blindernhallen i Oslo 25.–26. april. Bestemannspremien ble vunnet av Eivind Rekustad.
A Stormy Knight
A Stormy Knight er en amerikansk stumfilm fra 1917, regissert av Elmer Clifton.
Handling
Mens han slapper av i hytta si en stormfull natt, hører den unge forretningsmannen John Winton at noen roper om hjelp. Når han åpner døren, oppdager han en søkkvåt, attraktiv ung kvinne, som ber ham om å hjelpe henne. Hun leder ham til en myr der en mann ligger bevisstløs. John bærer mannen til bungalowen sin, og går for å skaffe en doktor. Men når han kommer tilbake, har både kvinnen og mannen forsvunnet.
Den eneste ledetråden John har er en hanske som ligger igjen på hytte-gulvet hans. Etter en rekke mystiske møter som den unge kvinnen er involvert i, gifter John seg med henne - men uten å vite hvem eller hva hun egentlig er. Så avsløres det at hele mysteriet har vært et opplegg planlagt av Johns far, for å gifte bort sønnen sin ved å bruke mystikk og romantikk.
Danas Rapšys
Danas Rapšys (født 21. mai 1995) er en litauisk svømmer.
Han representerte Litauen under Sommer-OL 2016 i Rio de Janeiro, der han ble utslått i forsøksheatet på 100 meter rygg.
I 2021 representerte han landet sitt under Sommer-OL 2020 i Tokyo, der han tok 8. plass i finalen på 200 meter fri
Pseudautomeris rudloffi rudecuatorialis
Pseudautomeris rudloffi rudecuatorialis er en underart av arten Pseudautomeris rudloffi av sommerfugler som hører til familien påfuglspinnere (Saturniidae).
Utseende
Middelsstore (vingespenn 60-80 millimeter), brunlige påfuglspinnere med store øyeflekker på bakvingene. Forvingene er litt tilspissede, men ikke sigdformede, oftest med en lengdestripe. Bakvingens grunnfarge er gjerne rødlig, øyeflekken har blåaktig kjerne.
Levevis
Larvene lever gjerne selskapelig, i alle fall som unge, på ulike busker og trær. Som andre påfuglspinnere har de voksne reduserte mundeler, og de tar ikke næring til seg. Artene flyr om natten, om dagen hviler de mellom visne blader der de er godt kamuflert. Skulle et dyr likevel oppdage sommerfuglen, åpner den forvingene slik at de "stirrende" øyeflekkene kommer til syne - dette er ofte nok til å skremme vekk et lite rovdyr.
Neslehår
Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.
Utbredelse
Arten er utbredt i Peru.